

 ***Útravaló:***

 *Az Isten az első napon megteremté Erdélyt.*

 *Körülnézett, s látván, hogy az milyen szép és jó,*

 *kedvet kapott hozzá, s megteremtette mellé a világot is.*

 ***(Háromszéki népmese)***

**„Soha többé nem lesz...”**

**Kirándulás Hátszegen és Szászföldön az OEE-Erdélyi Helyi Csoport szervezésében**

Sokan vagyunk, akik ma is azt valljuk, amit történelmünkben társaink, a szászok énekeltek himnuszukban: **„Szép Erdély, te régi templom/ Zöld hegyeknek oszlopán ...”**.

És sokan vagyunk, akik elhisszük a szászok igaz szavú irójának, **Adolf Meschendörfernek** keserű, de büszke-önérzetes hitvallását: „**Ez itt egy maroknyi nép kultúrája, amely minden mástól, még a maga német testvéreitől is különbözik. Különvaló, egyéni kultúra ez, amilyen nem volt, és soha többé nem lesz.”**

Ha érdekel a szászok története, el- és itthagyott kultúrája, és érdekelnek Szászföld magyar nevezetességei, valamint a Hátszegen élt, és manapságra szórványba zsugorított magyarság sorsa, szándékosan veszni hagyott emlékei, akkor tarts velünk Dél-Erdélyi kirándulásunkon.

A kirándulás ára 75 000 Ft/fő[[1]](#footnote-1), mely megfizetésére előlegként két részletben kerül sor. Az első részletet a regisztrációs határidőig, míg a másodikat 2017. július 31-ig kérjük megfizetni. Az ár tartalmazza a szállások árát félpanzióval (reggeli+vacsora), valamint a napi ételcsomag árát, a belépők árát, az idegenvezető honoráriumát, az utazással kapcsolatos buszköltségeket. Az ár nem tartalmazza az egészségügyi biztosítás összegét, melyet mindenkinek egyénileg kell intéznie.

Indulás Budapestről 2017. augusztus 21-én (hétfő), 5:00 órakor az Erdészeti Információs Központ parkolójából (1021 Budapest, Budakeszi út 91.). A résztvevők autói a zárt parkolóban elhelyezhetők. Igény és lehetőség szerint egy útba eső megállóhelyet szervezünk, ahol lehet csatlakozni a buszhoz, és biztonságban lehet hagyni az autókat. Regisztrációkor kérjük jelezni az ezzel kapcsolatos igényt.

Érkezés Budapestre 2017. augusztus 25-én (péntek) 22:00 órakor. Részletes program mellékelten.

Feliratkozni 2017. július 20-ig lehet a +3630/863-9291 telefonszámon, vagy az iharosi.peter@sefag.hu e-mail címen Ihárosi Péternél. A regisztrációval egy időben, de legkésőbb július 20-ig 20 000 Ft előleget kérünk átutalni az UNICREDIT Banknál vezetett 10918001-00000036-96850003 folyószámlára.

Kérjük, hogy minden esetben tüntessétek fel közleményként: OEE Erdélyi kirándulás előleg + részvevő neve. Amennyiben több részvevő díja kerül átutalásra, úgy minden egyes részvevő nevét kérjük feltüntetni!

Számlaigény esetén a regisztrációkor kérjük az alábbi adatok megadását:

* pontos cím;
* név, vagy a költségviselő szervezet neve;
* számlát kérő cég esetén adószám.

A tanulmányútra 28 magyarországi kolléga jelentkezését várjuk, akikhez Erdélyben csatlakoznak az ottani Helyi Csoport képviselői. A létszámkeret beteléséről értesítést adunk ki.

Minden érdeklődő kollégát szeretettel vár az Országos Erdészeti Egyesület Erdélyi Helyi Csoportja!

Kaposvár/Budapest/Brassó, 2017. június 29.

Erdész üdvözlettel:

|  |  |  |
| --- | --- | --- |
| Ihárosi Péter | Lomniczi Gergely | Sipos Márton |

1. A részvételi díj a létszám függvényében változhat! [↑](#footnote-ref-1)